Seg 1990, tira n wungal tennerna, tedda ɣer sdat rnant-d tezrawin tisdawanin ama d tid n lmajister neɣ tid n tagara n turegti d-yettilin yal aseggas deg ayen yerzan tawsit n wungal. Ayen yezdin akk ungalen i d-yeffɣen s teqbaylit d isental s umata, ad d-naf tuget seg-sen wwin-d ɣef taluft n tmaziɣt akked wayen tettidir tmurt n leqbayel, ama d wid yettarun s tefransist imi i ɣran ɣer yimrabḍen irumyen am (Mouloud Feraoun, Mouloud Mammeri, Kateb Yacin), ama d wid yettarun s tmaziɣt.